Roland er siviløkonom fra Handelshøyskolen BI og har i tillegg en mastergrad i helseadministrasjon. Han var generalsekretær i KrFU 1994–5 og var politisk rådgiver for helseminister Dagfinn Høybråten i Bondevik II-regjeringen fra 2001 til 2004. Fra 2004 til 2008 var han administrerende direktør i Legemiddelindustriforeningen. Siden 2009 er han direktør i Helse Sør-Øst med ansvar for innretning og dimensjonering av spesialisthelsetjenestetilbudet.